Metro Crime Series: Siapa Lelaki Itu?

Drama Metro Crime Series: Siapa Lelaki Itu? menemui penonton pada 6 Julai 2023, dimana disiarkan 2 episod setiap minggu secara eksklusif di platform penstriman online www.tonton.com.my atau aplikasi Tonton.

Drama siri 10 episod yang membawa jalan cerita yang diinspirasikan dari kes jenayah berprofil tinggi di Malaysia ini merupakan terbitan Razors Edge Pictures, diarahkan oleh Megat Sharizal dan Faizul A. Rashid dengan nukilan skrip bersama Hadi M. Nor, Haris M. Nor dan Lepat Hafiz.

Siri ini juga bersiaran ulangan di saluran TV3 di bawah Slot Lestary pada 15 Jun hingga 6 Julai 2024 bagi menggantikan siri drama Hello Jodoh dan digantikan oleh siri drama Pengantin Pasti Jadi.

Sinopsis
Siri ini berkisar kematian Syerinie yang telah dibunuh dengan kejam. Fatema (dilakonkan oleh Zahirah MacWilson), seorang wartawan Harian Metro, berhasrat untuk membuat liputan bagi kes yang menggegarkan negara ini. Namun, permintaannya tidak diluluskan oleh editornya. Sebaliknya, liputan ini ditugaskan kepada rakan sejawatnya, Rozimi (dilakonkan oleh Aloy Paradoks).

Fatema sememangnya seorang yang panas baran. Maka tidak hairanlah yang dia telah membuat keputusan untuk melanggar arahan dan bekerjasama dengan Rozimi.

Temu bual bersama saksi kejadian telah membawa kepada penemuan butiran yang telah dikaburkan oleh pihak polis. Menurut saksi, dia ada terlihat seorang lelaki yang mungkin adalah pembunuh Syerinie.

Hanya Fatema dan Rozimi yang melaporkan tentang kelibat lelaki misteri ini. Perkara ini memberi kelebihan kepada Harian Metro.

Pada keesokan harinya, suspek utama telah ditahan. Namun, jejaka tersebut bukanlah lelaki yang dilihat oleh saksi kejadian. Maka, soalan yang perlu diselesaikan menerusi 10 episod siri ini adalah: ‘Siapa Lelaki Itu?’

Pelakon

Pelakon utama
 Zahirah MacWilson sebagai Fatema Umar
 Aloy Paradoks sebagai Rozimi Razak
 Nia Atasha sebagai Hazi
 Aqilah Abas sebagai Yasmin
 Wan Raja sebagai Zabidi

Pelakon pembantu
 Mustaqim Bahadon sebagai DSP Marzuki
 Chew Kin Wah sebagai Teon Chai
 Eamie Elyana sebagai Syerinie
 Amanda Tan sebagai Liza
 Chai Zi sebagai Eric
 Zarynn Min sebagai Saleha
 Azri Iskandar sebagai Zafran
 Yusry Abdul Halim sebagai Penampilan Khas
 Megat Adli sebagai Imadi Wazir
 Azhar Sulaiman sebagai Riyad Kamaruddin
 Aleza Shadan sebagai Diyana
 Megat Sharizal sebagai Ishak
 Aida Amirah sebagai Syerina
 Afry Wijoyo sebagai News Editor
 Meema Teh sebagai News Editor
 Ande Umar sebagai Inspektor Aman
 Abi Madyan sebagai Roslan

Senarai episod
 No. Tajuk Tarikh siaran di Tonton Tarikh siaran di TV3 1 Lelaki Misteri  2 Dua Alam  3Lelaki Kedua  4Sugar  5Hilang (Bahagian 1)  6Gantung  7Klien  8Renegade  9Tikam  10Hilang (Bahagian 2) 

 Runut bunyi 
No.TajukArtisMasa1."Ilusi"Marsha Milan feat. Hazama03:502."Bongkar Saja"Fai Ramli3:15

 Rujukan 
 ^Metro Crime Series: Siapa Lelaki Itu? myinfotaip
 ^Metro Crime Series: Siapa Lelaki Itu? aimanabdullah

 Pautan luar 
 Metro Crime Series: Siapa Lelaki Itu? di Pangkalan Data Filem Internet (IMDb)